सजिनको गोलमा नुवाकोट युनाइटेड विजयी
नुवाकोट युनाइटेड फुटबल क्लबले बिहीबार नारायणगढ क्याम्पाचौरमा सुरु विजय खड्गी स्मृति गोल्डकप फुटबलमा विजयी सुरुआत गरेको छ । नुवाकोटले भरतपुर फुटबल क्लबलाई ३–० ले पराजित गर्‍यो । सुरुदेखि नै नुवाकोटले घरेलु टोली भरतपुरलाई दबाबमा राखेको थियो । खेलको १३ औं मिनेटमा नुवाकोटका सजिन थापामगरले पहिलो गोल गरे । गोलकिपर तथा कप्तान मनोज गुरुङ पोस्टभन्दा निकै अगाडि बढ्दा सजिनले प्रहार गरेको बल गोलमा परिणत भएको थियो ।
चितवन — नुवाकोट युनाइटेड फुटबल क्लबले बिहीबार नारायणगढ क्याम्पाचौरमा सुरु विजय खड्गी स्मृति गोल्डकप फुटबलमा विजयी सुरुआत गरेको छ । नुवाकोटले भरतपुर फुटबल क्लबलाई ३–० ले पराजित गर्‍यो । सुरुदेखि नै नुवाकोटले घरेलु टोली भरतपुरलाई दबाबमा राखेको थियो । खेलको १३ औं मिनेटमा नुवाकोटका सजिन थापामगरले पहिलो गोल गरे । गोलकिपर तथा कप्तान मनोज गुरुङ पोस्टभन्दा निकै अगाडि बढ्दा सजिनले प्रहार गरेको बल गोलमा परिणत भएको थियो ।मध्यान्तरपछि १८ औं मिनेटमा नुवाकोटले फेरि सजिलो मौकामा गोल थप्यो । सिसोस थापाको गोलमा नुवाकोटले २–० को अग्रता बनायो । भरतपुरले सुधारिएको खेल प्रदर्शन गरे पनि गोल अवसर गुमाएको थियो । दोस्रो गोल खाएलगत्तै भरतपुरका रञ्जित आलेको फ्रिकिक प्रहार पोस्ट माथिबाट बाहिरियो ।भरतपुरले केही राम्रा प्रहार नुवाकोटका गोलकिपर सुदीप गिरीले विफल पारेका थिए । दोस्रो हाफको ३३ औं मिनेटमा नुवाकोटका सजिन थापाले गोल गरे । दुई गोल गरेका उनी प्लेयर अफ दी म्याच घोषित भए । उनले ५ हजार पाए । शुक्रबार रूपन्देहीका दुई टिम फर्साटिकर फुटबल क्लब र सुनौलो संगम बुटबलबीच प्रतिस्पर्धा हुनेछ । फाइनल चैत २१ मा हुनेछ । विजेताले ३ लाख र उपविजेताले १ लाख ५० हजार रुपैयाँ पुरस्कार पाउनेछन् ।चितवनका विजय खड्गी एन्फा एकेडेमीको २०५७ सालको ब्याचका खेलाडी थिए । बी डिभिजनबाट खेल्ने विजय चितवनका उत्कृष्ट खेलाडीमा पर्दथे । रोजगारीलाई कतार गएका उनको त्यही निधन भएको थियो । प्रतिभावान खेलाडीको सम्मानमा नयाँ खेलाडीलाई प्रेरित गर्न चितवन जिल्ला फुटबल संघले उनको स्मृतिमा प्रतियोगिता गरेको संघका अध्यक्ष श्रीकृष्ण कार्कीले बताए । 